Clive Swift

Actor a chyfansoddwr caneuon o Loegr oedd **Clive Walter Swift** (9 Chwefror 1936 – 1 Chwefror 2019). Roedd yn adnabyddus am ei rôl fel Richard Bucket, gŵr amyneddgar Hyacinth (a chwaraewyd gan Patricia Routledge) yn y gyfres deledu Prydeinig *Keeping Up Appearances*, ond chwaraeodd lawer o rannau ffilm-a-theledu nodedig eraill, gan gynnwys Roy yn y gyfres deledu *The Old Guys*.

## Bywyd a gyrfa 
Ganwyd Swift yn Lerpwl, yn fab i Lily Rebecca (née Greenman) ac Abram Sampson Swift.  Roedd ei frawd hynaf, David, hefyd yn actor. Cafodd y ddau eu haddysgu yng Ngholeg Clifton a Choleg Gonville a Caius, Caergrawnt, lle astudiodd lenyddiaeth Saesneg. Bu'n athro yn LAMDA a'r Royal Academi of Dramatic Art. Roedd ei deulu yn Iddewig.

Ymddangosodd fel Snug yng nghynhyrchiad ffilm Cwmni Shakespeare Frenhinol o ''A Midsummer Night's Dream'' yn 1968 fel rhan o cast a oedd yn cynnwys Diana Rigg, Helen Mirren ac Ian Richardson. Yn y 1970au, ymddangosodd fel Doctor Black mewn dwy o addasiadau'r BBC o storiau M.R. James, sef *The Stalls of Barchester* ac *A Warning to the Curious*. Roedd yn fwyaf adnabyddus am ei rôl ar *Keeping Up Appearances* fel Richard Bucket, gŵr amyneddgar Hyacinth. Serenodd Swift yn addasiad y BBC o *The Barchester Chronicles* ac ymddangosodd yn stori *Doctor Who*, *Revelation of the Daleks*. Ar 25 Rhagfyr 2007, ymddangosodd yn rhifyn arbennig Nadolig *Doctor Who* fel Mr Copper.  Bu hefyd yn chwarae Sir Ector, tad mabwysiadol Brenin Arthur yn y ffilm *Excalibur* gan John Boorman yn 1981.

Yn ogystal ag actio, roedd yn gyfansoddwr caneuon. Ymddangosodd llawer o'i ganeuon yn ei sioe, *Richard Bucket Overflows: An Audience with Clive Swift*, a deithiodd wledydd Prydain yn 2007 a *Clive Swift Entertains*, lle berfformiodd ei gerddoriaeth a'i geiriau ei hun, a deithiodd wledydd Prydain yn 2009. Bu hefyd yn chwarae rhan y Parchedig Eustacius Brewer yn *Born a Bred*, a ddarlledwyd ar BBC 1 o 2002 i 2005.

## Bywyd personol a marwolaeth 
Roedd Swift yn briod â'r nofelydd Margaret Drabble o 1960 hyd eu ysgariad ym 1975. Roedd yn dad i un ferch, Rebecca (a fu farw ym mis Ebrill 2017), a oedd yn adnabyddus am redeg The Literary Consultancy in London, a dau fab, Adam Swift, academydd, a Joe Swift, dylunydd gardd, newyddiadurwr a chyflwynydd teledu.

Bu farw Swift ar 1 Chwefror 2019, yn ei gartref yn 82 oed. Treuliodd ei ddyddiau olaf gyda'i deulu yn dilyn arhosiad byr yn Ysbyty St Mary's, Llundain lle cafodd ei drin am salwch byr.

## Ffilmyddiaeth 
### Ffilm 
### Teledu 
## Radio 
* *Oblomov* fel y Doctor
* *The Right Time*
* *From Fact to Fiction – The Orchard* fel yr Adrodddwr
* *Measure for Measure* fel Escalus
* ''Jorrocks's Jaunts and Jollities* fel Nash
* *The Price of Fear – Remains to be Seen* fel Fred Treiber

## Llwyfan 
* *Cymbeline* (1962) fel Cloten
* *The Physicists* (1963) fel Inspector Richard Voss (Aldwych Theatre)
* *The Tempest'' (1966) fel Caliban (Prospect Theatre Company)

## Arall 
* Fel Cyril (brawd yng nghyfraith Beatie yn Awstralia) mewn hysbyseb teledu ar gyfer British Telecom (1989) 

## Cyfeiriadau 
## Dolenni allanol 
* 

Categori:Genedigaethau 1936
Categori:Marwolaethau 2019
Categori:Actorion Iddewig o Loegr
Categori:Actorion radio o Loegr
Categori:Actorion teledu o Loegr
Categori:Actorion theatr o Loegr